Geminos
Geminos, 1. årh. f.Kr., græsk astronom i Poseidonius' skoletradition. Hans Indføring i Astronomien er en fremragende lærebog i den geocentriske verdensopfattelse og behandler desuden begreber som dag og nat, årstiderne, Månens faser, kalendervæsen, astronomisk geografi og astrologi. Bogens entydige definitioner, klare sprog og beskedne krav til matematisk kunnen forklarer dens succes som lærebog hos araberne og senere i Europa.